Bana Község Önkormányzat

2944 Bana, Jókai M. u. 18.

**J E G Y Z Ő K Ö N Y V**

Készült: Bana Község Önkormányzat Képviselő-testülete 2013. október 10-én, 16,30 órakor a Bábolnai Közös Önkormányzati Hivatal Banai Kirendeltségének Tanácstermében megtartott ülésen.

Jelen vannak: Sáhóné Horváth Márta polgármester

Ágoston Lászlóné képviselő

Bátisz Erzsébet képviselő

Bujáki Lászlóné képviselő

Szabó Árpád képviselő

továbbá: Kocsis Gábor jegyző

Lakasz Tímea kirendeltség vezető

Sáhóné Horváth Márta polgármester: Köszönti a képviselőket, a megjelenteket. Megállapítja, hogy a testület határozatképes.

*A banai Képviselő-testület egyhangú szavazással elfogadja a napirendi pontokat.*

1. **Óvodai állások**

Sáhóné Horváth Márta polgármester: Elmondja, hogy a testület döntése szükséges ahhoz, hogy Somogyiné Zeke Tünde óvodavezető óvodai pedagógus helyett egy dajkát és egy pedagógiai asszisztenst vehessen fel.

Szabó Árpád képviselő: Az előterjesztés alapján arra következtet, hogy már fel is vették a két dajkát.

Sáhóné Horváth Márta polgármester: Elmondja, hogy október elsejével alkalmazzák a két dajkát. Ismerteti a határozati javaslatot, majd szavazást kezdeményez.

*A Képviselő-testület egyhangú szavazással az alábbi határozatot hozza:*

**107/2013. (X.08.) sz. Képviselő-testületi önkormányzati határozat:**

Bana Község Önkormányzat Képviselő-testülete úgy dönt, hogy a Banai Bóbita Egységes Óvoda-Bölcsőde óvodapedagógusi álláshelyeinek sikertelen pályáztatása miatt a dajkai státuszt 2 fővel megemeli amíg az óvodapedagógusi állást nem töltik be.

**Határidő**: *azonnal*

**Felelős**: *Sáhóné Horváth Márta polgármester*

A polgármester az ülést 1650 órakor bezárja.

K. M. F.

**Sáhóné Horváth Márta Kocsis Gábor**

polgármester jegyző